CELEX: 52007PC0660
Language: fi
Date: 2007-11-06
Title: Ehdotus: neuvoston päätös Serbian, mukaan luettuna Kosovo siten kuin 10 päivänä kesäkuuta 1999 annetussa Yhdistyneiden Kansakuntien turvallisuusneuvoston päätöslauselmassa 1244 on määritelty, Eurooppa-kumppanuuden periaatteista, ensisijaisista tavoitteista ja ehdoista sekä päätöksen 2006/56/EY kumoamisesta

Tärkeä oikeudellinen huomautus

|

52007PC0660

	[pic] | EUROOPAN YHTEISÖJEN KOMISSIO |Bryssel 6.11.2007KOM(2007) 660 lopullinenEhdotus:NEUVOSTON PÄÄTÖSSerbian, mukaan luettuna Kosovo siten kuin 10 päivänä kesäkuuta 1999 annetussa Yhdistyneiden Kansakuntien turvallisuusneuvoston päätöslauselmassa 1244 on määritelty, Eurooppa-kumppanuuden periaatteista, ensisijaisista tavoitteista ja ehdoista sekä päätöksen 2006/56/EY kumoamisesta(komission esittämä)PERUSTELUTThessalonikissa 19. ja 20. kesäkuuta 2003 kokoontunut Eurooppa-neuvosto hyväksyi Länsi-Balkania koskevan Thessalonikin toimintasuunnitelman, jossa Eurooppa-kumppanuudet esitellään keinona lähentää Länsi-Balkanin maita Eurooppaan.Neuvosto hyväksyi 30. tammikuuta 2006 Serbia ja Montenegron, mukaan luettuna Kosovo YK:n turvallisuusneuvoston päätöslauselman 1244 mukaisesti, tarkistetun Eurooppa-kumppanuuden, joka perustuu komission 9. marraskuuta 2005 esittämään ehdotukseen. Kumppanuuksiin sisältyy ensisijaisia tavoitteita lyhyelle ja keskipitkälle aikavälille. Maiden odotetaan saavuttavan lyhyen aikavälin ensisijaiset tavoitteet yhdessä tai kahdessa vuodessa.Tämän vuoksi komissio katsoo aiheelliseksi tehdä ehdotuksen Serbian, mukaan luettuna Kosovo YK:n turvallisuusneuvoston päätöslauselman 1244 mukaisesti, Eurooppa-kumppanuuden ajantasaistamisesta. Montenegron itsenäistyttyä kesäkuussa 2006 laadittiin vuonna 2006 uusi Montenegron Eurooppa-kumppanuus, jonka neuvosto hyväksyi tammikuussa 2007[1].Uudistettu Serbian, mukaan luettuna Kosovo YK:n turvallisuusneuvoston päätöslauselman 1244 mukaisesti, Eurooppa-kumppanuus perustuu 22. maaliskuuta 2004 annetun neuvoston asetuksen (EY) N:o 533/2004 säännöksiin, ja siinä on huomioitu vuoden 2007 määräaikaiskertomuksissa kuvattu viimeaikainen kehitys. Siinä myös esitetään lyhyen ja keskipitkän aikavälin ensisijaiset tavoitteet, kun valmistaudutaan yhdentymään tiiviimmin Euroopan unioniin.Serbian ja Kosovon, siten kuin YK:n turvallisuusneuvoston päätöslauselmassa 1244 on määritelty, toimivaltaisten viranomaisten olisi laadittava Eurooppa-kumppanuutta koskeva suunnitelma, joka sisältää aikataulun ja täsmälliset toimenpiteet, joihin viranomaiset aikovat ryhtyä kumppanuuden toteuttamiseksi. Komissio seuraa säännöllisesti edistymistä ensisijaisten tavoitteiden saavuttamisessa.Eurooppa-kumppanuuden ensisijaiset tavoitteet luovat perustan yhteisön rahoitustuen käytön suunnittelulle. Tukea annetaan jatkossakin asianomaisista rahoitusvälineistä, varsinkin 17. heinäkuuta 2006 annetulla neuvoston asetuksella (EY) N:o 1085/2006 perustetusta liittymistä valmistelevasta tukivälineestä.Ehdotetulla neuvoston päätöksellä ei ole taloudellisia vaikutuksia. Edellä esitetyn perusteella komissio pyytää neuvostoa hyväksymään liitteenä olevan ehdotuksen neuvoston päätökseksi.Ehdotus:NEUVOSTON PÄÄTÖSSerbian, mukaan luettuna Kosovo siten kuin 10 päivänä kesäkuuta 1999 annetussa Yhdistyneiden Kansakuntien turvallisuusneuvoston päätöslauselmassa 1244 on määritelty, Eurooppa-kumppanuuden periaatteista, ensisijaisista tavoitteista ja ehdoista sekä päätöksen 2006/56/EY kumoamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon Eurooppa-kumppanuuksien solmimisesta osana vakautus- ja assosiaatioprosessia 22 päivänä maaliskuuta 2004 annetun neuvoston asetuksen (EY) N:o 533/2004[2], sellaisena kuin se on muutettuna, ja erityisesti sen 2 artiklan,ottaa huomioon komission ehdotuksen,sekä katsoo seuraavaa:(1) Thessalonikissa 19 ja 20 päivänä kesäkuuta 2003 kokoontunut Eurooppa-neuvosto hyväksyi Eurooppa-kumppanuudet keinoksi, jolla Länsi-Balkanin maita lähennetään Eurooppaan.(2) Asetuksessa (EY) N:o 533/2004 säädetään, että neuvosto päättää kumppanuuksiin sisällytettävistä periaatteista, ensisijaisista tavoitteista ja ehdoista sekä niihin myöhemmin mahdollisesti tehtävistä mukautuksista. Asetuksessa todetaan myös, että Eurooppa-kumppanuuksien seuranta varmistetaan vakautus- ja assosiaatioprosessin puitteissa käyttöön otettujen mekanismien avulla, erityisesti vuosittain laadittavissa määräaikaiskertomuksissa.(3) Neuvosto hyväksyi 30 päivänä tammikuuta 2006 järjestyksessä toisen Eurooppa-kumppanuuden Serbian, mukaan luettuna Kosovo YK:n turvallisuusneuvoston päätöslauselman 1244 mukaisesti, kanssa[3].(4) Komission tiedonannossa ”Laajentumisstrategia ja pääasialliset haasteet 2006–2007” mainitaan, että kumppanuudet saatettaisiin ajan tasalle vuoden 2007 lopussa.(5) Neuvosto antoi 12 päivänä kesäkuuta 2006 liittymistä valmistelevasta tukivälineestä asetuksen (EY) N:o 1085/2006[4], jolla uudistetaan liittymään valmistautuville maille myönnettävää rahoitustukea säätelevä kehys.(6) Tämän vuoksi olisi aiheellista hyväksyä tarkistettu Eurooppa-kumppanuus, jolla nykyinen kumppanuus saatetaan ajan tasalle; näin voidaan määritellä jatkotoimia varten uusia ensisijaisia tavoitteita niiden päätelmien perusteella, joita on esitetty vuoden 2007 määräaikaiskertomuksessa Serbian ja Kosovon, siten kuin YK:n turvallisuusneuvoston päätöslauselmassa 1244 on määritelty, valmistautumisesta lähentymään Euroopan unioniin.(7) Jotta Serbia ja Kosovo (YK:n turvallisuusneuvoston päätöslauselmassa 1244 mukaisesti) voisivat valmistautua yhdentymään tiiviimmin Euroopan unioniin, maiden toimivaltaisten viranomaisten olisi laadittava suunnitelma, joka sisältää aikataulun ja täsmälliset toimenpiteet Eurooppa-kumppanuuden ensisijaisten tavoitteiden saavuttamiseksi.(8) Päätös 2006/56/EY olisi sen vuoksi kumottava,ON PÄÄTTÄNYT SEURAAVAA:1 artiklaSerbian, mukaan luettuna Kosovo Yhdistyneiden Kansakuntien turvallisuusneuvoston päätöslauselman 1244 mukaisesti, Eurooppa-kumppanuuden periaatteet, ensisijaiset tavoitteet ja ehdot luetellaan tämän päätöksen liitteissä 2 ja 3.2 artiklaEurooppa-kumppanuuden täytäntöönpanoa tarkastellaan vakautus- ja assosiaatioprosessin puitteissa käyttöön otettujen mekanismien avulla, erityisesti komission vuosittain esittämissä määräaikaiskertomuksissa.3 artiklaKumotaan päätös 2006/56/EY.4 artiklaTämä päätös tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä .Tehty BrysselissäNeuvoston puolestaPuheenjohtajaLIITE 1: SERBIAN – MUKAAN LUETTUNA KOSOVO YK:N TURVALLISUUSNEUVOSTON PÄÄTÖSLAUSELMAN 1244 MUKAISESTI – VUODEN 2007 EUROOPPA-KUMPPANUUS1. JOHDANTOEurooppa-neuvosto on vahvistanut Eurooppa-kumppanuudet keinoksi, jolla Länsi-Balkanin maita lähennetään Eurooppaan. Nyt ehdotetulla tarkistetulla kumppanuudella järjestyksessä toinen kumppanuus saatetaan ajan tasalle komission Serbiasta ja Kosovosta (siten kuin YK:n turvallisuusneuvoston päätöslauselmassa 1244 on määritelty) laatimien, vuoden 2007 määräaikaiskertomusten päätelmien perusteella. Tarkistetussa kumppanuudessa esitetään uusia ensisijaisia tavoitteita ja toistetaan vielä toteutumattomat ensisijaiset tavoitteet. Uudet ensisijaiset tavoitteet mukautetaan vastaamaan maan erityistarpeita ja valmiusastetta, ja niitä ajantasaistetaan tarvittaessa. Viranomaisten odotetaan laativan aikaan sidotun ja täsmätoimenpiteitä sisältävän suunnitelman Eurooppa-kumppanuuden ensisijaisten tavoitteiden saavuttamiseksi. Kumppanuuteen sisältyy myös maalle myönnettävää rahoitustukea koskevaa ohjeistusta.2. PERIAATTEETVakautus- ja assosiaatioprosessi tarjoaa jatkossakin koko liittymisprosessin ajan kehyksen Länsi-Balkanin maiden yhdentymiselle EU:hun. Ensisijaiset tavoitteet koskevat valmiuksia täyttää Kööpenhaminassa vuonna 1993 kokoontuneen Eurooppa-neuvoston vahvistamat arviointiperusteet sekä vakautus- ja assosiaatioprosessissa asetetut edellytykset, varsinkin 29. huhtikuuta 1997 sekä 21. ja 22. kesäkuuta 1999 annetuissa neuvoston päätelmissä määritellyt edellytykset. Tavoitteissa on huomioitu myös Zagrebissa 24. marraskuuta 2000 pidetyn huippukokouksen loppujulistus ja Thessalonikin toimintasuunnitelma.3. ENSISIJAISET TAVOITTEETEurooppa-kumppanuuden ensisijaiset tavoitteet on valittu siten, että lähivuosina on realistiset mahdollisuudet joko saavuttaa ne tai edistyä huomattavasti niiden saavuttamisessa. Tavoitteet jaetaan lyhyen aikavälin ensisijaisiin tavoitteisiin, jotka odotetaan saavutettavan vuoden tai kahden kuluessa, ja keskipitkän aikavälin tavoitteisiin, jotka odotetaan saavutettavan kolmen tai neljän vuoden kuluessa. Ensisijaisissa tavoitteissa on kyse sekä lainsäädännöstä että sen täytäntöönpanosta.Ensisijaisia tavoitteita määriteltäessä on otettava huomioon, että on muitakin keskeneräisiä tehtäviä, joista saattaa tulla jatkossa solmittavien kumppanuuksien ensisijaisia tavoitteita riippuen muun muassa siitä, miten Serbia ja Kosovo, siten kuin YK:n turvallisuusneuvoston päätöslauselmassa 1244 on määritelty, edistyy jatkossa.Lyhyen aikavälin ensisijaisista tavoitteista tärkeimmät on koottu luetteloiden alkuun. Ne eivät ole kuitenkaan tärkeysjärjestyksessä.Ensisijaiset tavoitteet on lueteltu liitteissä 2 ja 3.4. OHJELMASUUNNITTELUVakautus- ja assosiaatioprosessiin kuuluvaa yhteisön tukea myönnetään Länsi-Balkanin maille asianomaisista rahoitusvälineistä, erityisesti neuvoston asetuksen (EY) N:o 1085/2006 (IPA-asetus) nojalla, ja ennen vuotta 2007 hyväksyttyjen ohjelmien osalta 5. joulukuuta 2000 annetun neuvoston asetuksen (EY) N:o 2666/2000[5] (Cards-asetus) nojalla. Rahoitussopimukset ovat käytännön ohjelmien toteuttamisen oikeusperusta. Näin ollen tällä päätöksellä ei ole taloudellisia vaikutuksia.Serbia, mukaan luettuna Kosovo YK:n turvallisuusneuvoston päätöslauselman 1244 mukaisesti, voi saada rahoitusta myös useita maita koskevista ja horisontaalisista ohjelmista.5. EHDOLLISUUSLänsi-Balkanin maille tarkoitetun tuen myöntäminen on sidoksissa siihen, miten asianomainen maa edistyy Kööpenhaminassa vahvistettujen arviointiperusteiden täyttämisessä ja tämän Eurooppa-kumppanuuden ensisijaisten tavoitteiden saavuttamisessa. Asetettujen ehtojen täyttämättä jättäminen saattaa johtaa siihen, että neuvosto toteuttaa aiheellisia toimenpiteitä neuvoston asetuksen (EY) N:o 1085/2006 21 artiklan mukaisesti, tai jos ohjelmat on hyväksytty ennen vuotta 2007, asetuksen (EY) N:o 2666/2000 5 artiklan mukaisesti. Tukeen sovelletaan myös 29. huhtikuuta 1997 annetuissa neuvoston päätelmissä määriteltyjä ehtoja, jotka koskevat erityisesti tuensaajien sitoutumista demokraattisten, taloudellisten ja institutionaalisten uudistusten toteuttamiseen. Yksittäisiin vuosiohjelmiin sisällytetään lisäksi erityisehtoja. Rahoituspäätösten tekemisen jälkeen asianomaisten viranomaisten kanssa allekirjoitetaan rahoitussopimus.6. SEURANTAEurooppa-kumppanuuden täytäntöönpanoa tarkastellaan vakautus- ja assosiaatioprosessin puitteissa käyttöön otettujen mekanismien avulla, erityisesti komission vuosittain laatimissa määräaikaiskertomuksissa.LIITE 2: SERBIAN ENSISIJAISET TAVOITTEETLyhyen aikavälin ensisijaiset tavoitteetTärkeimmät ensisijaiset tavoitteet-  Serbian on varmistettava tulevien vakautus- ja assosiaatiosopimukseen ja väliaikaiseen sopimukseen sisältyvien velvoitteiden noudattaminen kaikilta osin.-  Serbian on huolehdittava täysipainoisesta yhteistyöstä entisen Jugoslavian alueella tehtyjä rikoksia käsittelevän sotarikostuomioistuimen kanssa.-  Serbian on osallistuttava rakentavasti jatkoneuvotteluihin, jotta Kosovon asemaan voidaan löytää kestävä ratkaisu yhdessä Pristinan väliaikaisten itsehallintoelinten kanssa.-  Serbian on varmistettava, että perustuslakia ja sitä täydentävää lakia sovelletaan eurooppalaisten normien mukaisesti.-  Serbian on jatkettava julkishallinnon ja virkamiesten palkanmaksujärjestelmän uudistamista avoimen rekrytoinnin, ammattimaisuuden ja vastuuvelvollisuuden varmistamiseksi, vahvistettava Euroopan yhdentymiseen liittyviä rakenteita ja parannettava koordinointia kaikkialla julkishallinnossa ja parlamentissa ja kiinnitettävä erityistä huomiota politiikan koordinointiin.-  Serbian on parannettava oikeuslaitoksen toimivuutta ja taattava sen riippumattomuus, ammattimaisuus ja tehokkuus sekä varmistettava, että tuomareiden ja syyttäjien urakehitys ja rekrytointi perustuvat teknisiin ja ammatillisiin arviointiperusteisiin, joihin ei voi poliittisesti vaikuttaa.-  Serbian on tehostettava korruption torjuntaa kaikilla tasoilla ja kehitettävä kattava julkinen varainhoidon valvontajärjestelmä julkisten varojen käytön läpinäkyvyyden ja vastuuvelvollisuuden lisäämiseksi.-  Serbian on saatettava päätökseen yhteiskunnan ja valtion omistuksessa olevien yritysten yksityistäminen tai, tilanteen mukaan, realisointi.Poliittiset arviointiperusteetDemokratia ja oikeusvaltioperiaatePerustuslaki-  Serbian on saatettava lainsäädäntönsä ja instituutionsa uuden perustuslain mukaisiksi.Parlamentti-  Serbian on saatettava vaalilainsäädännön (ja äänestäjärekisterin) uudistus päätökseen ja uusien perustuslaillisten vaatimusten mukaiseksi ja varmistettava puoluerahoituksen läpinäkyvyys ja vastuuvelvollisuus sekä tarkistettava voimassa olevaa lainsäädäntöä riittävän seurannan ja seuraamusten varmistamiseksi.Julkishallinto-  Serbian on perustettava täysin toimiva oikeusasiamiehen virasto, joka vastaa säädettyjä vaatimuksia ja varmistettava, että oikeusasiamiehen suosituksia noudatetaan asianmukaisesti.Turvallisuusjoukkojen siviilivalvonta-  Serbian on huolehdittava demokraattisen valvonnan lisäämisestä vahvistamalla parlamentaarista ohjausta ja luomalla avoimempi taloushallinto.Oikeuslaitos-  Serbian on varmistettava tuomioistuinten ja syyttäjälaitoksen täydellinen riippumattomuus ja vahvistettava sotarikossyyttäjän toimistoa.-  Serbian on toteutettava oikeuslaitoksen uudistamisstrategiaa koskeva toimintasuunnitelma.-  Serbian on annettava ja pantava täytäntöön tuomareiden, syyttäjien ja tuomioistuinten henkilöstön perus- ja jatkokoulutusta koskeva pakollinen lainsäädäntö ja vahvistettava koulutuskeskuksia.-  Serbian on järkeistettävä tuomioistuinjärjestelmää ja uudistettava menettelyjä, otettava käyttöön toimiva tuomioistuinasioiden hallintajärjestelmä ja perustettava hallinto- ja muutoksenhakutuomioistuimet.-  Serbian on rakennettava tietoverkko eri oikeusasteissa toimivia syyttäjiä varten, huolehdittava tuomioistuinten päätösten täytäntöönpanosta ja kehitettävä edelleen valmiuksia käsitellä sotarikoksia kansallisissa tuomioistuimissa noudattaen täysimääräisesti kansainvälisen sotarikostuomioistuimen asettamia kansainvälisiä velvoitteita.-  Serbian on vahvistettava sotarikosten syyttäjän toimistoa.Korruption torjunta-  Serbian on toteutettava korruptiontorjuntastrategiaa koskeva toimintasuunnitelma ja perustettava toimiva korruptiontorjuntavirasto.-  Serbian on ratifioitava kansainväliset korruption vastaiset yleissopimukset.-  Serbian on edelleen selvennettävä ja pantava täytäntöön eturistiriitojen välttämiseen liittyvää sääntelyä kansainvälisten normien mukaisesti.-  Serbian on suunniteltava ja toteutettava läpinäkyvä järjestelmä, jolla virkamiesten on ilmoitettava omaisuudestaan.Ihmisoikeudet ja vähemmistöjen suojelu-  Serbian on täytettävä kaikki Euroopan neuvoston jäsenyydestä johtuvat velvoitteet.-  Serbian on varmistettava, että uuden perustuslain ihmisoikeusmääräyksiä noudatetaan.-  Serbian on jatkettava laitoshoidon purkamista, avoterveydenhuollon ja hoitoa tarvitsevien avun kehittämistä, myös mielenterveyspalvelujen alalla.Kansalaisoikeudet ja poliittiset oikeudet-  Serbian on ryhdyttävä toimiin kaikissa väitetyissä pahoinpitelytapauksissa ja vahvistettava sisäisiä valvontayksiköitä, jotka käsittelevät pahoinpitelyt, joihin lainvalvontaviranomaiset ovat syyllistyneet.-  Serbian on parannettava vankilaoloja, huolehdittava pitkäaikaisvankien ja järjestäytyneestä rikollisuudesta tuomittujen vankien olojen asianmukaisesta valvonnasta, vankeinhoitohenkilöstön lisäkoulutuksesta ja erityislaitosten varustelutason parantamisesta.-  Serbian on parannettava yleisradioneuvoston toimintaa kansainvälisten normien mukaisesti ja huolehdittava siitä, että lähetystaajuudet jaetaan viestintäalan toimijoille oikeudenmukaisesti ja avoimesti.-  Serbian on pantava laki tiedonsaantioikeudesta kaikilta osin täytäntöön ja vahvistettava tiedonsaantioikeutta valvovaa virastoa päätösten ja suositusten täytäntöönpanon varmistamiseksi.-  Serbian on annettava yhdistyslaki ja säädettävä valtiosta riippumattomien järjestöjen oikeudellisesta asemasta sekä edistettävä kansalaisyhteiskunnan järjestöjen kehitystä ja säännöllistä vuoropuhelua poliittisista aloitteista kansalaisyhteiskunnan kanssa.Sosiaaliset ja taloudelliset oikeudet-  Serbian on annettava kattava syrjinnän vastainen lainsäädäntö ja huolehdittava asianmukaisesta institutionaalisesta tuesta syrjinnän uhreille.-  Serbian on annettava asianmukainen lainsäädäntö takavarikoidun omaisuuden palauttamisesta ja varmistettava sen täysimääräinen täytäntöönpano.Vähemmistöjen oikeudet, sivistykselliset oikeudet ja vähemmistöjen suojelu-  Serbian on varmistettava, että perustuslain määräyksiä vähemmistöjen oikeuksista ja vähemmistöjen suojelusta noudatetaan, ja toteutettava täysimääräisesti romaniväestön, myös paluumuuttajien, kotouttamista koskevat strategiat ja toimintasuunnitelmat.-  Serbian on edelleen edistettävä etnisten ryhmien välisiä hyviä suhteita, myös koulutustoimenpitein, vahvistettava vähemmistöryhmien kansallisneuvostojen toimintaa ja annettava valmisteltu lainsäädäntö, edistettävä vähemmistöryhmien osallistumista lainvalvontaviranomaisten ja oikeuslaitoksen elimiin ja jatkettava tietoisuutta lisääviä toimia, muun muassa vähemmistökielten käyttöä.-  Serbian on annettava uutta pakolaislainsäädäntöä ja jatkettava kansallisen pakolaisstrategian toteuttamista.Alueelliset kysymykset ja kansainväliset velvoitteet-  Serbian on edelleen noudatettava Daytonin/Pariisin sopimuksia.-  Serbian on noudatettava Kansainvälisen tuomioistuimen helmikuussa 2007 antamaa tuomiota Bosnia ja Hertsegovinan Serbia ja Montenegroa vastaan nostamassa kanteessa, joka koski joukkotuhontana pidettävän rikoksen ehkäisemiseksi ja rankaisemiseksi tehdyn yleissopimuksen soveltamista.-  Serbian on osaltaan vahvistettava alueellista yhteistyötä, sopua ja hyviä naapuruussuhteita, myös edistämällä siirtymistä vakaussopimuksesta alueellisempaan yhteistyökehykseen sekä Keski-Euroopan vapaakauppasopimuksen tehokasta täytäntöönpanoa.-  Naapurimaiden kanssa on tehtävä ja pantava täytäntöön sopimuksia rajat ylittävästä yhteistyöstä, järjestäytyneen rikollisuuden, ihmiskaupan ja salakuljetuksen torjunnasta, oikeuslaitosten yhteistyöstä, rajaturvallisuudesta ja ympäristöasioista.-  Serbian on osallistuttava ratkaisun löytämiseen jäljellä oleviin rajakysymyksiin Kroatian ja Bosnia ja Hertsegovinan kanssa.-  Serbian on huolehdittava todellisesta valinnanvapaudesta pysyvän kotiseudulle palaamisen ja kotoutumisen välillä ja osallistuttava Sarajevon julistuksen täysimääräisen täytäntöönpanon varmistamiseen.Taloudelliset arviointiperusteet-  Serbian on harjoitettava vakauteen tähtäävää finanssipolitiikkaa, johon kuuluu julkisen sektorin palkkapolitiikka, jolla pyritään julkisen talouden vakauttamiseen, matalaan inflaatioon ja ulkoiseen tasapainoon.-  Serbian on jatkettava julkisten varojen hoidon uudistamista valvonnan, läpinäkyvyyden, vastuuvelvollisuuden ja tehokkuuden vahvistamiseksi.-  Serbian on harjoitettava hintavakautta edistävää rahapolitiikkaa inflaatio-odotusten hillitsemiseksi ja ankkuroimiseksi.-  Serbian on parannettava konkurssimenettelyjä, jotta elinkelvottomien yritysten poistumista markkinoilta voitaisiin nopeuttaa ja edistää rakennemuutosta.-  Serbian on vietävä säänneltyjen hintojen vapauttaminen päätökseen markkinamekanismien tehokkuuden ja resurssien kohdentamisen parantamiseksi.-  Serbian on edelleen vahvistettava rahoitusvalvontaa rahoitussektorin vakauden varmistamiseksi.-  Serbian on kehiteltävä edelleen eläkejärjestelmän uudistamista ja pantava se täytäntöön, jatkettava sairausvakuutusjärjestelmän uudistamista sekä nopeutettava vakuutusalan rakenneuudistusta ja yksityistämistä.-  Serbian on jatkettava harmaan talouden kitkemistä ja toteutettava julkisten menojen hallinnointijärjestelmä ja verouudistuksia.-  Serbian on luotava vakaat ja toimivat tontti-/kiinteistömarkkinat ja valmisteltava maarekisterilainsäädäntöä.-  Serbian on jatkettava työllisyyden edistämistä, myös ammatillisella koulutuksella ja työmarkkinauudistuksilla, parannettava julkisia työvoimapalveluja ja toteutettava vammaisten työllistämistä koskeva strategia.Eurooppalaiset normitSisämarkkinatTavaroiden vapaa liikkuvuus-  Serbian on jatkettava standardointia, sertifiointia, mittaamista, akkreditointia ja vaatimustenmukaisuuden arviointia koskevan säännöstön muuttamista eurooppalaisten normien mukaisiksi. Serbian on jatkettava eurooppalaisten normien käyttöönottoa ja perustettava laadunvarmistusinfrastruktuuria varten kansallinen koordinointielin, jonka tehtävänä on koko alueen vahvistaminen.-  Serbian on perustettava markkinavalvontajärjestelmä ja varmistettava asianmukainen koordinointi markkinavalvontaviranomaisten välillä.-  Serbian on muutettava kauppajärjestelmäänsä ja lainsäädäntöään WTO-sopimuksesta, vakautus- ja assosiaatiosopimuksesta ja CEFTA-sopimuksesta johtuvien velvoitteiden mukaisiksi.-  Serbian on perustettava uusia teknisiä määräyksiä koskeva sisäinen kuulemis- ja ilmoitusmekanismi, jota on sovellettava ennen kauppaan vaikuttavien toimenpiteiden hyväksymistä.-  Serbian on vahvistettava hallinnollisia valmiuksia kuluttajansuojan alalla.Pääomien vapaa liikkuvuus-  Serbian on jatkettava kansainvälisten sääntöjen mukaisen ulkomaanmaksujärjestelmän kehittämistä ja sovellettava kiinteistökauppoihin kansallista kohtelua sekä järjestettävä lyhytaikaisten luottojen ja portfoliosijoitusten vapaa liikkuminen.Tulli ja verotus-  Serbian on muutettava tullilainsäädäntöään vakautus- ja assosiaatiosopimuksen asianmukaisen täytäntöönpanon edellyttämällä tavalla, parannettava tullilaitoksen valmiutta torjua korruptiota, valtioiden rajat ylittävää rikollisuutta ja veronkiertoa sekä vahvistettava lainvalvontavalmiuksia erityisesti riskianalyysien ja jälkitarkastusten osalta.-  Serbian on jatkettava verolainsäädäntönsä lähentämistä EU:n säännöstöön, pantava erityisesti veronkantoa ja valvontaa koskeva verolainsäädäntö täytäntöön veropetosten vähentämiseksi ja lainvalvontavalmiuksien lisäämiseksi.-  Serbian on sitouduttava noudattamaan yritysverotukseen sovellettavien menettelysääntöjen mukaisia periaatteita ja varmistettava, että uudet verotoimenpiteet ovat näiden periaatteiden mukaisia.Kilpailu-  Serbian on parannettava voimassa olevaa kilpailulainsäädäntöä vakautus- ja assosiaatiosopimuksen vaatimusten mukaisesti ja vahvistettava kilpailuviranomaisen hallinnollisia valmiuksia sääntöjen tehokkaan ja riippumattoman soveltamisen varmistamiseksi EU:n säännöstön mukaisesti.-  Serbian on perustettava riippumaton ja täysivaltainen viranomainen valvomaan valtiontukea.-  Serbian on parannettava yrityskeskittymien valvontamenettelyjä kilpailuviranomaisen tehokkuuden vahvistamiseksi.-  Serbian on luotava asianmukainen valtiontukisäännöstö vakautus- ja assosiaatiosopimuksen vaatimusten mukaisesti.Julkiset hankinnat-  Serbian on pantava täytäntöön yhtenäinen ja toimiva julkisten hankintojen järjestelmä, huolehdittava julkisia hankintoja tekevien elinten riippumattomuudesta, huolehdittava menettelyjen läpinäkyvyydestä sopimuksen arvosta riippumatta ja Serbian ja EU:n tavarantoimittajien syrjimättömästä kohtelusta sekä vahvistettava lainvalvontavalmiuksia tällä alalla.Teollis- ja tekijänoikeudet-  Serbian on vahvistettava edelleen immateriaalioikeuksien suojaa ja hallinnollisia valmiuksia panna täytäntöön ja soveltaa immateriaalioikeuksia.Työllisyys ja sosiaalipolitiikka-  Serbian on luotava sopivat hallintorakenteet ja -valmiudet terveyden suojelun alalla.Koulutus ja tutkimus-  Serbian on jatkettava pyrkimyksiä parantaa koulutusjärjestelmää, luotava paremmat yhteydet ammattikoulutuksen ja korkeakoulutuksen ja työmarkkinoiden ja talouselämän tarpeiden välille, ja vahvistettava hallintovalmiuksia ja parannettava koordinointia asianomaisten elinten välillä.-  Serbian on ratifioitava Unescon yleissopimus kulttuuri-ilmaisujen moninaisuuden suojelemisesta ja edistämisestä.WTOSerbian on edelleen valmisteltava liittymistä WTO:hon.Alakohtaiset politiikatTeollisuus ja pk-yritykset-  Serbian on pantava pienyrityksiä koskeva eurooppalainen peruskirja täytäntöön ja vähennettävä pk-yritysten toiminnan hallinnollisia esteitä.-  Serbian on vahvistettava keskipitkän aikavälin pk-yritysstrategia ja teollisuuspolitiikka, joita täydennetään operatiivisella toimintasuunnitelmalla.-  Serbian on vahvistettava pk-yritysneuvostoa julkisen ja yksityisen sektorin ja ministeriöiden välisen yhteistyön välineenä, joka voi vaikuttaa pk-yrityspolitiikan muotoiluun ja toteutukseen.-  Serbian on vähennettävä pk-yritysten toiminnan hallinnollisia esteitä.Maatalous-  Serbian on vahvistettava maatalouspolitiikan ja maaseudun kehittämispolitiikan muotoilussa ja toteuttamisessa tarvittavia hallinnollisia valmiuksia.-  Serbian on saatettava elintarviketurvallisuutta ja eläinlääkintä- ja kasvinsuojeluasioita koskeva lainsäädäntö ajan tasalle sekä vahvistettava sen täytäntöönpanoa ja valvontaa.-  Serbian on ulotettava eläinten tunnistus- ja rekisteröintijärjestelmä kaikkiin tarvittaviin lajeihin.-  Serbian on jatkettava eläinlääkintä-, kasvinsuojelu-, viini- ja lääkintäalan laboratorioiden, tarkastusyksiköiden ja ulkorajoilla olevien valvontapisteiden kehittämistä.Ympäristö-  Serbian on nopeutettava lainsäädännön ja normien lähentämistä EU:n säännöstöön.-  Serbian on pantava annettu, mm. ympäristövaikutusten arviointia koskeva lainsäädäntö täytäntöön.-  Serbian on aloitettava Kioton pöytäkirjan täytäntöönpano.-  Serbian on hyväksyttävä ja pantava täytäntöön kansallinen ympäristönsuojelustrategia ja kestävän kehityksen strategia.-  Serbian on vahvistettava suunnittelusta, luvanannosta, tarkastustoiminnasta ja valvonnasta vastaavien elimien hallinnollisia valmiuksia sekä projektijohtamista, vahvistettava paikallishallinnon valmiuksia ja huolehdittava koordinoinnista keskus- ja paikallishallinnon välillä.-  Serbian on kehitettävä edelleen jätehuoltosuunnitelmia ja aloitettava niiden toteuttaminen sekä aloitettava ongelmajätelaitoksen rakentaminen.Liikennepolitiikka-  Serbian on jatkettava Kaakkois-Euroopan keskeisen alueellisen liikenneverkon kehittämisestä tehdyn yhteisymmärryspöytäkirjan täytäntöönpanoa ja vahvistettava yhteistyötä Kaakkois-Euroopan liikenneobservatorion kanssa.-  Serbian on hyväksyttävä ja pantava täytäntöön kansallinen liikennestrategia. Sen on toteutettava maantieliikenteen turvallisuutta parantavia toimia.-  Serbian on pantava Euroopan yhteistä ilmailualuetta koskevan sopimuksen ensimmäisen siirtymäkauden mukaiset sitoumukset täytäntöön.-  Serbian on järjestettävä rautatieala uudelleen ja perustettava tarvittavat laitokset.-  Serbian on kehitettävä sisävesiliikennettä, esim. perustamalla jokitietopalveluja.Energia-  Serbian on täytettävä energiayhteisön perustamissopimuksesta johtuvat velvoitteet sisäisiä kaasu- ja sähkömarkkinoita ja valtioiden rajat ylittävää sähkönsiirtoa koskevan säännöstön täytäntöönpanon osalta.-  Serbian on muutettava energialakia ja pantava muutokset täytäntöön sekä varmistettava riippumattoman energia-alan sääntelyviraston kitkaton toiminta.-  Serbian on jatkettava energiantuotantolaitosten ympäristötarkastuksia pyrkien ratkaisemaan pahimpiin saastuttajiin liittyvät ongelmat, huolehdittava energiantuotannon eriyttämisestä rakenneuudistuksen ja markkinoiden avaamisen mahdollistamiseksi ja edettävä edelleen kohti alueellisia energiamarkkinoita parantamalla yhteenliitettävyyttä naapurimaiden kanssa.-  Serbian on liityttävä kansainvälisiin ydinturvallisuutta koskeviin yleissopimuksiin ja perustettava alan sääntelyviranomainen.-  Serbian on jatkettava Vincan tutkimusreaktorin purkamista.-  Serbian on lujitettava asianomaisten ministeriöiden hallinnollisia valmiuksia.Tietoyhteiskunta ja tiedotusvälineet-  Serbian on huolehdittava sähköisten viestinten alan täydellisestä vapauttamisesta ja sääntelyelinten riippumattomuudesta. Sen on varmistettava, että omaksuttu strategia toteutetaan ja että tarvittavat lait ja toimintalinjat hyväksytään ja pannaan täytäntöön, sekä vahvistettava hallinnollisia valmiuksia.-  Serbian on alettava lähentää audiovisuaalialan säännöstöä EU:n säännöstöön ja parannettava läpinäkyvyyttä ja vastuuvelvollisuutta, etenkin Serbian tasavallan yleisradioviraston osalta.-  Serbian on allekirjoitettava ja ratifioitava eurooppalainen yleissopimus rajat ylittävistä televisiolähetyksistä.Varainhoidon valvonta-  Serbian on hyväksyttävä ja pantava täytäntöön julkisen varainhoidon sisäinen valvontajärjestelmä.-  Serbian on luotava menettelyt ja hallinnolliset valmiudet EU:n taloudellisten etujen tehokkaan suojaamisen varmistamiseksi.Tilastot-  Serbian on muutettava tilastolakia ja lisättävä yhteistyötä ja koordinointia kansallisen tilastojärjestelmän sisällä.-  Serbian on toteutettava maatalouslaskenta, perustettava maatalousrekisteri ja jatkettava kansantalouden tilinpidon kehittämistä EKT-95:n mukaisesti sekä parannettava tietolähteitä.Oikeus, vapaus ja turvallisuusViisumi-, rajavalvonta-, turvapaikka- ja maahanmuuttokysymykset-  Serbian on toteutettava yhdennetty rajaturvallisuusstrategia ja vahvistettava yhteistyötä rajaturvallisuusviranomaisten välillä.-  Serbian on parannettava valtioiden rajat ylittävää poliisiyhteistyötä parhaiden käytäntöjen mukaisesti, vahvistettava rajapoliisin valmiuksia ja huolehdittava, että rajapoliisin käytössä oleva infrastruktuuri ja laitteet, etenkin tietotekniikka, ovat ajan tasalla.-  Serbian on saatettava viisumijärjestelmä EU:n säännöstön mukaiseksi ja pantava täytäntöön EU:n ja Serbian välinen sopimus viisumien myöntämisen helpottamisesta.-  Serbian on annettava turvapaikkalainsäädäntö ja pantava se täytäntöön, huolehdittava turvapaikan hakijoiden vastaanottokeskuksen toiminnasta ja turvapaikkahakemukset käsittelevän elimen perustamisesta.-  Serbian on pantava EU:n ja Serbian välinen takaisinottosopimus täytäntöön.-  Serbian on luotava kotiseudulleen palaavien uudelleenkotouttamisstrategia ja ratkaistava sosiaalistaloudellisiin olosuhteisiin liittyvät ongelmat.Rahanpesu-  Serbian on annettava tarvittava rahanpesua ja terrorismin rahoittamista ehkäisevä lainsäädäntö ja kansallinen strategia, vahvistettava rahanpesua torjuvia kansallisia elimiä ja parannettava viranomaisten välistä ja kansainvälistä yhteistyötä.Huumausaineet-  Serbian on parannettava valmiuksia huumausaineiden laittoman kaupan torjumiseksi, laadittava EU:n huumausainestrategian mukainen kansallinen huumausainestrategia ja aloitettava sen täytäntöönpano sekä parannettava kansainvälistä yhteistyötä.Poliisitoimi-  Serbian on huolehdittava, että poliisilaki pannaan kaikilta osin täytäntöön ammattimaisuuden ja vastuuvelvollisuuden luomiseksi, lisättävä läpinäkyvyyttä, luotava nykyaikaiset poliisivoimat, joihin ei voi poliittisesti vaikuttaa, ja lisättävä valmiuksia erityiskoulutuksen avulla.-  Serbian on toteutettava toimet, joita tarvitaan yhteistyösopimuksen tekemiseksi Europolin kanssa.Järjestäytyneen rikollisuuden ja terrorismin torjunta-  Serbian on annettava vireillä oleva lainsäädäntö, kehitettävä valmiuksia takavarikoida omaisuutta, pantava täytäntöön järjestäytyneen rikollisuuden vastainen kansallinen strategia ja vahvistettava rikostiedustelua.-  Serbian on jatkettava ihmiskaupan torjuntaa, mm. panemalla täytäntöön strategia ihmiskaupan estämiseksi, ja annettava uhreille asianmukaista apua ja suojelua.-  Serbian on tehostettava kansainvälistä yhteistyötä ja pantava täytäntöön asiaa koskevat kansainväliset terrorismin vastaiset yleissopimukset.-  Serbian on tehostettava sekä turvallisuuspalvelun eri yksiköiden välistä että muiden valtioiden kanssa tehtävää yhteistyötä ja tiedonvaihtoa sekä torjuttava terroritekojen rahoitusta ja valmistelua.Henkilötietojen suoja-  Serbian on tarkistettava lainsäädäntöä, allekirjoitettava asiaa koskevat kansainväliset yleissopimukset ja perustettava riippumaton valvontaviranomainen.Keskipitkän aikavälin ensisijaiset tavoitteetPoliittiset arviointiperusteetDemokratia ja oikeusvaltioperiaateJulkishallinto-  Serbian on vahvistettava julkishallinnon valmiuksia yhdentyä Euroopan unioniin luomalla vastuuministeriöihin ja kaikkialle hallintoon tarvittavat rakenteet ja parannettava yhteistyömekanismeja kaikkien Euroopan yhdentymiseen liittyviä asioita käsittelevien yksiköiden välillä.-  Serbian on jatkettava virkamieslain ja julkishallintolain täytäntöönpanoa kaikilta osin, toteutettava toimia julkishallinnon henkilöstöresurssien kehittämiseksi, vahvistettava sekä valtionhallinnon tasolla että paikallistasolla julkishallinnon päätöksenteko- ja koordinointivalmiuksia, perustettava keskitetty palkanmaksujärjestelmä, pantava täytäntöön hajauttamista koskevat perustuslain määräykset ja huolehdittava paikallishallinnon resursseista.Turvallisuusjoukkojen siviilivalvonta-  Serbian on jatkettava armeijan uudelleenjärjestelyä ja uudistamista sekä lisättävä läpinäkyvyyttä ja armeijan siviilivalvontaa.Oikeuslaitos-  Serbian on purettava tuomioistuinten ruuhkaa ja lisättävä tuomioistuinten tehokkuutta ja ammattimaisuutta.-  Serbian on otettava käyttöön yhtenäiset normit luotettavien tuomioistuintietojen keräämiseksi.Korruption torjunta-  Serbian on varmistettava, että korruption torjuntaa koskevia kansainvälisiä yleissopimuksia noudatetaan täysimääräisesti. Serbian on edelleen vahvistettava korruptiontorjuntaelinten valmiuksia.Ihmisoikeudet ja vähemmistöjen suojelu-  Serbian on pantava syrjinnän vastainen lainsäädäntö täytäntöön.-  Serbian on jatkettava työtä vammaisten lasten olosuhteiden integroimiseksi ja parantamiseksi. Serbian on uudistettava lasten päivähoitojärjestelmää ja huolehdittava vähemmistöryhmiin kuuluvien lasten koulutuksesta yleisessä koulutusjärjestelmässä.Alueelliset kysymykset ja kansainväliset velvoitteet-  Serbian on tuettava niiden henkilöiden kotoutumista, jotka eivät halua palata takaisin kotiseudulleen.Taloudelliset arviointiperusteet-  Serbian on vahvistettava julkisen talouden vakauttamista ja supistettava valtiosektorin roolia, mitattuna menoina suhteessa BKT:hen, ja annettava tilaa yksityissektorin kehittämiselle ja kasvulle.-  Serbian on nopeutettava valtion omistuksessa olevien yritysten yksityistämistä ja tarvittaessa realisointia omistajaohjauksen vahvistamiseksi, vähennettävä julkisen talouden tehtävistä valtionyrityksille aiheutuvia tappioita, edistettävä julkisen talouden vakauttamista ja nostettava yksityisen sektorin osuutta taloudessa.-  Serbian on vähennettävä työmarkkinoiden rakenteellisia jäykkyyksiä etenkin työmarkkinoiden sääntelyyn liittyen, jotta osallistumista työmarkkinoille ja työllisyysastetta voidaan nostaa.-  Serbian on vähennettävä valtiontukea suhteessa BKT:hen ja vahvistettava kilpailupolitiikkaa, jotta serbialaisia kuluttajia hyödyttävä vapaa ja vääristymätön kilpailu olisi mahdollista.-  Serbian on parannettava koulutusjärjestelmää osaamisen lisäämiseksi, jotta voidaan edistää työllistymismahdollisuuksia ja talouskasvua pitkällä aikavälillä.-  Serbian on parannettava liiketoimintaympäristöä, jotta suorat ulkomaiset sijoitukset uusiin kohteisiin lisääntyisivät.Eurooppalaiset normitSisämarkkinatTavaroiden vapaa liikkuvuus-  Serbian on jatkettava standardoinnin kehittämistä ja valmistauduttava eurooppalaisten standardointijärjestöjen täysjäsenyyteen.Pääomien vapaa liikkuvuus-  Serbian on jatkettava lyhyen ja keskipitkän aikavälin pääomanliikkeiden vapauttamista.Tulli ja verotus-  Serbian on varmistettava, että tulli- ja verolainsäädäntöä sekä muuta julkista taloutta koskevaa lainsäädäntöä lähennetään edelleen yhteisön säännöstöön, ja vahvistettava edelleen kyseisen lainsäädännön täytäntöönpanossa tarvittavia hallinnollisia valmiuksia sekä torjuttava korruptiota, kansainvälistä rikollisuutta ja veronkiertoa.-  Serbian on parannettava läpinäkyvyyttä ja tietojenvaihtoa EU:n jäsenvaltioiden kanssa, jotta verojen välttämistä tai veronkiertoa estävien toimenpiteiden täytäntöönpanoa voidaan helpottaa.Kilpailu-  Serbian on pantava valtiontukilainsäädäntö täytäntöön ja varmistettava, että valtiontukia valvovan viranomaisen toiminnalla on vaikutusta.Työllisyys ja sosiaalipolitiikka-  Serbian on toteutettava toimia keskiasteen koulutuksen aloittajien osuuden lisäämiseksi kaikissa väestöryhmissä.-  Serbian on kehitettävä edelleen sosiaalista osallisuutta ja sosiaalista suojelua koskevaa politiikkaansa.-  Serbian on varmistettava, että työmarkkinaosapuolten välinen vuoropuhelu toimii ja edustuksellisuus toteutuu.-  Serbian on jatkettava työtä vammaisten aseman parantamiseksi.Koulutus ja tutkimus-  Serbian on vahvistettava kansallinen ammatillisen ja yleissivistävän koulutuksen vaatimustaso ja edistettävä alueellista yhteistyötä korkea-asteen koulutuksessa.-  Serbian on säädettävä yhdennetystä tutkimuspolitiikasta.Alakohtaiset politiikatPk-yritykset ja teollisuus-  Serbian on jatkettava pienyrityksiä koskevan eurooppalaisen peruskirjan täytäntöönpanoa.Maatalous-  Serbian on jatkettava työtä maatalouspolitiikan ja maaseudun kehittämispolitiikan muotoilussa ja toteuttamisessa tarvittavien hallinnollisten valmiuksien vahvistamiseksi.-  Serbian on jatkettava eläinlääkintää, ihmisten terveyttä, kasvinsuojelua ja elintarvikkeiden turvallisuutta koskevan lainsäädännön ja valvonnan lujittamista.-  Serbian on parannettava jätehuoltoa ja vähennettävä maatalouden aiheuttamaa kuormitusta.-  Serbian on jatkettava elintarvikkeiden jalostuslaitosten uudistamista, jotta ne vastaisivat EU:n vaatimuksia.Ympäristö-  Serbian on varmistettava EU:n lainsäädäntöä vastaavan lainsäädännön täytäntöönpano ja soveltaminen.-  Serbian on pantava täytäntöön ympäristönsuojelua koskevat kansainväliset yleissopimukset ja Kioton pöytäkirja.-  Serbian on hyväksyttävä ilman pilaantumista, jätehuoltoa ja luonnonsuojelua koskevat strategiat ja aloitettava niiden toteuttaminen.-  Serbian on toteuttava kansallinen ympäristönsuojelustrategia ja vesistrategia kaikilta osin.-  Serbian on edelleen vahvistettava ympäristönsuojeluinstituutioiden hallinnollisia valmiuksia kansallisella ja paikallisella tasolla.-  Serbian on toteutettava ympäristönsuojelupolitiikan ja -investointien rahoittamista koskeva monivuotinen suunnitelma.-  Serbian on rakennettava ongelmajätelaitos valmiiksi.Liikennepolitiikka-  Serbian on jatkettava Kaakkois-Euroopan keskeisen alueellisen liikenneverkon kehittämisestä tehdyn yhteisymmärryspöytäkirjan täytäntöönpanoa ja vahvistettava yhteistyötä Kaakkois-Euroopan liikenneobservatorion kanssa.-  Serbian on edelleen vahvistettava hallinnollisia valmiuksia, kuten suurten investointihankkeiden valmistelua ja infrastruktuurin huoltoa.-  Serbian on huolehdittava, että lainsäädäntöä lähennetään edelleen EU:n liikennelainsäädäntöön, etenkin teknisten ja turvallisuusnormien osalta (ml. ajopiirturit).-  Serbian on pantava Euroopan yhteistä ilmailualuetta koskevan sopimuksen toisen siirtymäkauden mukaiset sitoumukset täytäntöön.Energia-  Serbian on hyväksyttävä ja toteutettava ympäristön kannalta kestävän energiapolitiikan pitkän aikavälin strategia.-  Serbian on jatkettava alueellisten ja kansainvälisten energiasitoumusten täytäntöönpanoa kilpailukykyisten alueellisten energiamarkkinoiden luomiseksi.-  Serbian on jatkettava Vincan tutkimusreaktorin purkamista.Tietoyhteiskunta ja tiedotusvälineet-  Serbian on aloitettava sähköistä viestintää koskevan EU:n säännöstön täytäntöönpano ja jatkettava audiovisuaalialan saattamista EU:n säännöstön mukaiseksi.Varainhoidon valvonta-  Serbian on kehitettävä ja pantava täytäntöön johdon hajautetun vastuuvelvollisuuden periaatteet ja toiminnallisesti itsenäinen sisäisen tarkastuksen järjestelmä kansainvälisesti hyväksyttyjen standardien ja EU:n parhaiden käytäntöjen mukaisesti.-  Serbian on edelleen kehitettävä menettelyjä ja hallinnollisia valmiuksia EU:n taloudellisten etujen tehokkaan suojaamisen varmistamiseksi.Tilastot-  Serbian on jatkettava laadunhallintajärjestelmän kehittämistä, laadittava maataloustilastoja ja jatkettava kaikkien alakohtaisten tilastojen kehittämistä.Oikeus, vapaus ja turvallisuusViisumi-, rajavalvonta-, turvapaikka- ja maahanmuuttokysymykset-  Serbian on jatkettava rajapoliisin ja tullilaitoksen valmiuksien vahvistamista, parannettava raja-asemien tasoa ja lisättävä yhteistyötä naapurimaiden kanssa ihmiskaupan estämiseksi.-  Serbian on tarjottava kestäviä ratkaisuja takaisinotettujen henkilöiden kotouttamiseksi.Huumausaineet-  Serbian on toteutettava kaikilta osin kansallinen strategia huumeiden väärinkäytön ehkäisemiseksi.Poliisitoimi-  Serbian on jatkettava poliisin rakenneuudistusta, huolehdittava läpinäkyvyydestä ja vastuuvelvollisuudesta, uudistettava poliisien koulutusta ja huolehdittava yhteistyöstä ja koordinoinnista lainvalvontaviranomaisten välillä.Järjestäytyneen rikollisuuden ja terrorismin torjunta-  Serbian on huolehdittava, että käytössä on toimiva todistajansuojajärjestelmä, parannettava alueellista yhteistyötä, vahvistettava talousrikosten (ml. rahanpesu ja rahanväärennys) petosten ja korruption torjuntaa, helpotettava EU:n jäsenvaltioiden lähettämien yhteyshenkilöiden sijoittamista järjestäytyneen rikollisuuden torjuntaan osallistuviin valtion elimiin ja pantava täytäntöön kansainvälistä järjestäytynyttä rikollisuutta koskeva Palermon yleissopimus.-  Serbian on vahvistettava sisäasiainministeriön (erityisesti järjestäytyneen rikollisuuden torjuntaosaston) valmiuksia ja kehitettävä viranomaisten välistä tiedonvaihtoa koskevia menettelyjä ja valmiuksia.-  LIITE 3: KOSOVON (YK:n turvallisuusneuvoston päätöslauselman 1244 mukaisesti) ENSISIJAISET TAVOITTEETLyhyen aikavälin ensisijaiset tavoitteetTärkeimmät ensisijaiset tavoitteet-  Kosovon on yhdessä Serbian viranomaisten kanssa osallistuttava rakentavasti jatkoneuvotteluihin, jotta Kosovon asemaan voidaan löytää kestävä ratkaisu. Kosovon on jatkettava tiivistä yhteistyötä suunniteltua kansainvälistä/EU:n operaatiota valmistelevien ryhmien kanssa voidakseen panna ratkaisun kaikilta osin täytäntöön.-  Kosovon on huolehdittava täysipainoisesta yhteistyöstä entisen Jugoslavian alueella tehtyjä rikoksia käsittelevän kansainvälisen sotarikostuomioistuimen kanssa.-  Kosovon on huolehdittava siitä, että oikeusvaltioperiaatetta, ihmisoikeuksia ja vähemmistöjen oikeuksia kunnioitetaan kaikilta osin ja harjoitetaan korruption, järjestäytyneen rikollisuuden ja talousrikosten vastaista nollatoleranssipolitiikkaa.-  Kosovon on varmistettava kaikille Kosovon asukkaille demokraattisesti toteutettu hallinto ja julkisten palvelujen tarjonta sekä luotava ammattimainen, vastuuvelvollinen, helposti lähestyttävä ja edustava julkishallinto, joka on poliittisesti riippumaton.-  Kosovon on edistettävä itsehallinnon uudistamista ja lisättävä hallinnollisia valmiuksia hajauttamisen helpottamiseksi ottaen huomioon kaikkien Kosovon väestöryhmien näkemykset ja intressit, hyväksyttävä lainsäädäntö ja päätettävä tarvittavista budjettimäärärahoista.-  Kosovon on luotava sovinnon, etnisten ryhmien välisen suvaitsevaisuuden ja kestävän monietnisyyden ilmapiiri, joka kannustaa kotiseudultaan lähteneitä palaamaan. Kosovon on huolehdittava kaikkien väestöryhmien kunnioituksesta, turvallisuudesta, vapaasta liikkumisesta ja osallistumisesta. Kosovon on selkeästi tuomittava kaikki vähemmistövastaiset mielenilmaukset. Kosovon on määrätietoisesti vietävä oikeuskäsittelyyn kaikki etnisten ryhmien väliset rikokset.-  Kosovon on luotava yhteiskunta, jossa ei ole minkäänlaista syrjintää, ja edistettävä heikommassa asemassa olevien ryhmien kotoutumista.-  Kosovon on jatkettava omistusoikeuksien ja lainsäädännön vahvistamista sekä tuomioistuinkäsittelyn vireillepanon helpottamista yritysystävällisen ilmapiirin luomiseksi.Poliittiset arviointiperusteetDemokratia ja oikeusvaltioperiaateVäliaikaiset itsehallintoelimet-  Kosovon on kaikilta osin varmistettava, että parlamentti ja sen valiokunnat sekä hallitus ja kunnat tosiasiallisesti toimivat ja että niiden omia menettely- ja käytännesääntöjä noudatetaan ja kaikkien väestöryhmien oikeuksia ja intressejä kunnioitetaan täysimääräisesti.-  Kosovon on lisättävä parlamentaarista toimeenpanon valvontaa ja parlamentin vastuuvelvollisuutta ja läpinäkyvyyttä. Kosovon on vahvistettava parlamentin omia hallinnollisia valmiuksia.-  Kosovon on julkaistava virallinen lehti aikataulun mukaisesti ja huolehdittava sen virheettömyydestä. Kosovon on lisättävä eri kieliversioiden tarkastamista, jotta voidaan varmistaa, että ne vastaavat toisiaan, ja huolehdittava virallisen lehden saatavuudesta.-  Kosovon on edelleen lisättävä vähemmistöryhmien edustusta kaikissa instituutioissa ja julkishallinnossa kuntien ja keskushallinnon tasoilla.Parlamentti/Vaalit-  Kosovossa on pidettävä vapaat ja rehelliset vaalit ja vahvistettava itsenäistä ja monikansallista keskusvaalilautakuntaa, jotta vaalit voidaan toimittaa aikataulun mukaisesti.-  Kosovon on varmistettava, että kaikille väestöryhmille järjestetään asianmukaiset äänestyspaikat ja huolehditaan turvallisuus- ja muista toimenpiteistä, jotta äänioikeus toteutuu. Kosovon on annettava maan sisäisille ja muille pakolaisille mahdollisuus osallistua vaaleihin, vaikka heidän paluumahdollisuutensa Kosovoon olisi rajoitettu.-  Kosovon on tehostettava uuden lainsäädännön EU-yhteensopivuuden tarkastamista.Julkishallinto-  Kosovon on lisättävä hallinnon koordinoinnin valmiuksia sekä määriteltävä tarkemmin keskus- ja paikallisviranomaisten vastuu politiikkojen täytäntöönpanon johdonmukaisuuden varmistamiseksi ja tehostettava viranomaisten toimintaa seuraavia hallituksen toimintoja.-  Kosovon on otettava määrätietoisesti käyttöön läpinäkyvät virkamiesten, poliisien ja oikeuslaitoksen työntekijöiden rekrytointi-, siirto-, arviointi-, ylennys-, kurinpito- ja erottamismenettelyt sekä varainhoitomenettelyt.-  Kosovon on parannettava riippumattoman valvontalautakunnan ja korkeita virkanimityksiä käsittelevän komitean toimintaa ja vahvistettava niiden riippumattomuutta.-  Kosovon on parannettava julkisten peruspalvelujen laatua ja saatavuutta kaikissa väestöryhmissä, mihin sisältyy rinnakkaisten rakenteiden tarjoamien palvelujen kysynnän vähentäminen.-  Kosovon on edistettävä hajauttamisprosessia ja hyväksyttävä mm. paikallishallintoa ja kuntien rajoja koskevat lait.Oikeuslaitos-  Kosovon on varmistettava, että tuomioistuimet ja syyttäjät ovat tehokkaita, riippumattomia, vastuuvelvollisia ja puolueettomia eikä niihin voi poliittisesti vaikuttaa.-  Kosovon on vahvistettava syyttäjänvirastoa niin, että se pystyy toimimaan riippumattomuuden ja puolueettomuuden periaatteiden mukaisesti, jatkettava erityissyyttäjänviraston vahvistamista ja huolehdittava tehokkaan todistajansuojajärjestelmän toteuttamisesta.-  Kosovon on hyväksyttävä tuomioistuimia ja syyttäjälaitosta koskevat lait ja pantava ne täytäntöön sekä luotava hallinto-oikeusjärjestelmä ja mukautettava asiaa koskevaa lainsäädäntöä ja toimivaltuuksia.-  Kosovon on pantava automaattinen tapausten hallinnointijärjestelmä kaikilta osin täytäntöön kaikissa tuomioistuimissa ja syyttäjänvirastoissa sekä purettava tapaussumaa ja huolehdittava siviilituomioistuinten päätösten täytäntöönpanosta.-  Kosovon on vahvistettava paikallisia oikeusistuimia ja poliisien toimintaa, jotta kiinteistöjen laittomaan haltuunottoon, käyttöön ja rakentamiseen voidaan puuttua, sitä voidaan estää ja siitä voidaan määrätä seuraamuksia puolueettomalla tavalla.-  Kosovon on kehitettävä edelleen erityisesti tuomarien, syyttäjien ja hallinnollisen henkilöstön oikeudellista koulutusta ja muutettava lainkäytön alan oppilaitos toimintakykyiseksi laitokseksi.-  Kosovon on kehitettävä poliittisista vaikutteista riippumattoman hallinnon valmiuksia huolehtia oikeus- ja sisäasiainalan tehtävistä ja pantava täytäntöön eurooppalaisten normien mukainen politiikasta riippumaton tuomarien ja syyttäjien nimitys-, erottamis- ja ylenemisjärjestelmä.Korruption torjunta-  Kosovon on pantava korruption kieltävä laki ja korruptiontorjuntasuunnitelma täytäntöön sekä vahvistettava korruptiontorjuntavirastoa ja toteutettava toimia, joilla voidaan kaikilta osin varmistaa sen riippumattomuus ja toimivuus.-  Kosovon on sovitettava yhteen korruptiontorjuntaviraston, hyvää hallintoa edistävän toimiston ja korruptiontorjuntaneuvoston toimivaltuudet.Ihmisoikeudet ja vähemmistöjen suojelu-  Kosovon on saatettava lainsäädäntö valmiiksi ja lisättävä ihmisoikeuksia ja vähemmistöjen suojelua koskevien mekanismien kunnioittamista Euroopan neuvoston suositusten mukaisesti sekä hyväksyttävä ja pantava täytäntöön kattava ihmisoikeusstrategia.-  Kosovon on vahvistettava sananvapauteen liittyvää lainsäädäntöä, annettava riippumattomalle tiedotusvälinelautakunnalle tarvittavat resurssit lainsäädännön noudattamiseksi ja poistettava mahdollinen solvausta ja kunnianloukkausta koskeva lainsäädännön monitulkintaisuus.-  Kosovon on valittava oikeusasiamies ja annettava säännökset, joilla varmistetaan oikeusasiamiehen suositusten noudattaminen.-  Kosovon on määriteltävä ja hyväksyttävä hallituksen ohjelma naisten oikeuksien edistämiseksi Kosovossa.-  Kosovon on pantava syrjinnän kieltävä laki tosiasiallisesti täytäntöön. Erityisesti sen on tehtävä ministeriöiden ihmisoikeusyksiköistä täysin toimivia ja huolehdittava niiden riippumattomuudesta ja niiden toiminnan koordinoinnista oikeusasiamiehen toiminnan kanssa. Sen on järjestettävä tiedotuskampanjoita, joilla yksityissektorille, kansalaisyhteiskunnalle ja korkeakoulumaailmalle kerrotaan tästä laista. Sen on seurattava lain täytäntöönpanoa ja raportoitava siitä.-  Kosovon on kehitettävä avoterveydenhuollon ja hoitoa tarvitsevien avun kehittämistä, myös mielenterveyspalvelujen alalla.-  Kosovon on edistettävä syrjinnän kieltävää politiikkaa kaikkialla maassa kiinnittäen huomiota riskiryhmiin.Vähemmistöjen oikeudet, sivistykselliset oikeudet ja vähemmistöjen suojelu-  Kosovon on pantava laki virallisista kielistä ja kulttuuriperinnöstä kaikilta osin täytäntöön ja perustettava tehokas mekanismi sen täytäntöönpanon seuraamiseksi.-  Kosovon on vakiinnutettava syntynyt epävirallinen asutus. Sen on löydettävä kestäviä ratkaisuja terveyden vaarantavissa olosuhteissa leireillä asuvien romaniyhteisöjen ja maan sisäisinä pakolaisina epävirallisissa keskuksissa oleskelevien ihmisten asumiseen ja kotouttamiseen.-  Kosovon on vahvistettava hallintorakenteita ja vastuuvelvollisuusmekanismeja väestöryhmä- ja paluumuuttoministeriössä. Sen on selvennettävä paikallishallintoministeriön ja väestöryhmä- ja paluumuuttoministeriön työnjakoa paluuasioissa sekä keskushallinnon että paikallishallinnon tasolla. Sen on kehitettävä edelleen eri väestöryhmiä ja paluumuuttoa koskevaa yhteistä strategiaa ja toteutettava se sekä kehitettävä kuntatason mekanismeja paluumuuttajien ja nykyisten vähemmistöyhteisöjen pysyvän kotoutumisen helpottamiseksi.-  Kosovon on helpotettava eri väestöryhmiin kuuluvien maan sisäisten pakolaisten ja muiden pakolaisten paluuta ja rohkaistava siihen sekä saatettava maaliskuun 2004 tapahtumissa vahingoittuneen ja tuhoutuneen omaisuuden, myös historiallisten ja uskonnollisten kohteiden, kunnostus päätökseen.Alueelliset kysymykset ja kansainväliset velvoitteet-  Kosovon on vahvistettava alueellista yhteistyötä ja hyviä naapuruussuhteita.-  Kosovon on pantava Keski-Euroopan vapaakauppasopimus täytäntöön ja osallistuttava mm. vakaussopimuksen puitteissa aktiivisesti kaikkiin sen kannalta merkityksellisiin alueellisiin hankkeisiin, mukaan lukien siirtyminen yhteistyömalliin, joka on enemmän alueellisella vastuulla.Taloudelliset arviointiperusteet-  Kosovon on pidettävä finanssipolitiikka vakaana ja varmistettava erityisesti, että köyhyyteen ja sosiaaliseen syrjäytymiseen pureutuva sosiaalipolitiikka on sopusoinnussa julkisen talouden pitkän aikavälin kestävyyden kanssa.-  Kosovon on määritettävä vuotuiset tavoitteet julkisten laitosten veloittamien maksujen perimisasteelle ja laadittava ja toteutettava strategia noiden tavoitteiden saavuttamiseksi.-  Kosovon on huomattavasti edistyttävä aiemmin yhteiskunnan omistuksessa olleiden yritysten yksityistämisessä Kosovo-rahaston (Trust Agency) aikataulun mukaisesti.-  Kosovon on parannettava julkisessa omistuksessa olevien yritysten hallintotapaa, tehokkuutta ja vakavaraisuutta. Sen on edelleen vahvistettava sääntelyviranomaisten toiminnallista ja taloudellista riippumattomuutta, jotta läpinäkyvyyttä ja kilpailua voitaisiin lisätä aloilla, joita ne sääntelevät.-  Kosovon on kehitettävä ja toteutettava politiikkaa, jolla helpotetaan siirtymistä rekisteröimättömistä työsuhteista rekisteröityihin, jotta voidaan luoda toimivat viralliset työmarkkinat ja tehostaa työmarkkinapolitiikkaa.Eurooppalaiset normitSisämarkkinatTavaroiden vapaa liikkuvuus-  Kosovon on annettava horisontaalinen puitelainsäädäntö, jolla luodaan tarvittava infrastruktuuri, jotta tavaroiden vapaata liikkuvuutta koskevan EU:n säännöstön soveltamisen edellyttämät toiminnot (sääntely, standardointi, hyväksyntä, mittaus, vaatimustenmukaisuuden arviointi ja markkinavalvonta) voivat toimia asianmukaisesti ja toisistaan erillään.Pääomien vapaa liikkuvuus-  Kosovon on vahvistettava asiaankuuluvat vakavaraisuusvaatimukset ja vahvistettava rahoitusalan valvontaprosessia.Tulli ja verotus-  Kosovon on edelleen lähennettävä tullilainsäädäntöä EU:n säännöstöön ja lisättävä edelleen tullihallinnon valmiuksia torjua korruptiota, rahanväärennystä ja rajat ylittävää rikollisuutta. Kosovon on parannettava rikostutkintayksikön valmiuksia.-  Kosovon on täytettävä kaupan etuuskohtelutoimenpiteiden täytäntöönpanoon liittyvät velvoitteet erityisesti tuotteiden alkuperän osalta.-  Kosovon on jatkettava verolainsäädännön lähentämistä EU:n säännöstöön ja vahvistettava verohallinnon hallinnollisia valmiuksia. Sen on vahvistettava verohallinnon veronkantovalmiuksia ja kasvatettava verotuloja.-  Kosovon on sitouduttava yritysverotusta koskevien käytännesääntöjen periaatteisiin ja huolehdittava, että uudet verotoimenpiteet ovat näiden periaatteiden mukaisia.Julkiset hankinnat-  Kosovon on mukautettava julkisia hankintoja koskevaa säännöstöä antamalla tarvittava täytäntöönpanolainsäädäntö, jotta voidaan varmistaa EU:n säännöstön mukaisuus. Sen on luotava julkisille hankinnoille sellainen riippumaton institutionaalinen rakenne, jolla on hallinnolliset valmiudet hoitaa tehtävänsä.Teollis- ja tekijänoikeudet-  Kosovon on luotava hallinnolliset valmiudet panna teollis- ja tekijänoikeuslaki täytäntöön ja soveltaa näitä oikeuksia.Työllisyys ja sosiaalipolitiikka-  Kosovon on hyväksyttävä työllisyysstrategia ja parannettava työllisyyttä koskevan tiedon keruuta.-  Kosovon on parannettava julkista tiedottamista sosiaaliturvajärjestelmistä ja lisättävä kuntien valmiuksia sosiaaliasioissa.-  Kosovon on muutettava sosiaalivakuutus- ja eläkelainsäädäntöä.-  Kosovon on käytävä sosiaalietuusjärjestelmänsä läpi sen varmistamiseksi, että syrjintää ei tapahdu.Koulutus ja tutkimus-  Kosovon on lisättävä koulutusmäärärahoja erityisesti kouluinfrastruktuurin parantamiseksi, lopetettava vuoro-opetus ja puututtava materiaalien ja välineiden puutteeseen.-  Kosovon on laadittava toimintasuunnitelma, jolla toteutetaan koulutusstrategiat, joihin liittyy lisääntynyt vuoropuhelu ja koordinointi kaikkien tasojen ja kaikkien sidosryhmien välillä, ja osoitettava tähän tarvittavat resurssit.-  Kosovon on pantava ammattikoulutuslainsäädäntö täytäntöön ja aloitettava kansallista koulutuksen vaatimustasoa koskevan lain täytäntöönpano.-  Kosovon on jatkettava kansallisten puitteiden luomista opetuksen seurannalle ja arvioinnille.-  Kosovon on varmistettava parempi osallistuminen EU:n korkeakouluohjelmiin.Alakohtaiset politiikatTeollisuus ja pk-yritykset-  Kosovon on toteutettava pk-yritysten kehitystä tukeva keskipitkän aikavälin strategia, jolla mm. vahvistetaan pk-yritysvirastoa ja investointien edistämisvirastoa. Kosovon on jatkettava pienyrityksiä koskevan eurooppalaisen peruskirjan täytäntöönpanoa.Maatalous ja kalastus-  Kosovon on määritettävä selkeästi maataloushallinnon eri alojen (ml. eläinlääkintä- ja kasvinsuojeluhallinto) tehtävät ja niiden suhde maatalous-, kalastus- ja maaseutukehitysministeriöön, paikallishallintoon ja kuntatasoon.-  Kosovon on annettava elintarvikelaki ja sen täytäntöönpanolainsäädäntö ja perustettava virasto lain täytäntöönpanoa ja soveltamista varten.-  Kosovon on huolehdittava eläinten tunnistusjärjestelmän ja eläinten siirtojen rekisteröintijärjestelmän toimivuudesta.-  Kosovon on laadittava suunnitelma maataloustuotteita elintarvikkeiksi jalostavien laitosten kohentamiseksi.Ympäristö-  Kosovon on pantava täytäntöön parlamentin hyväksymä laki ympäristövaikutusten arvioimisesta.-  Kosovon on toteutettava kattava ympäristösuojelun toimintasuunnitelma, jossa kiinnitetään huomiota erityisesti terveyskysymyksiin.-  Kosovon on jatkettava lähentymistä eurooppalaisiin ympäristönormeihin.-  Kosovon on jatkettava toimia yleisen tietoisuuden ja kansalaisyhteiskunnan osallistumisen lisäämiseksi ympäristöasioissa.Liikennepolitiikka-  Kosovon on jatkettava Kaakkois-Euroopan keskeisen alueellisen liikenneverkon kehittämisestä tehdyn yhteisymmärryspöytäkirjan ja siihen tehdyn, Kaakkois-Euroopan liikenneobservatoriota koskevan lisäyksen toteuttamista.-  Kosovon on pantava maantieliikennelaki ja maantieliikenneturvallisuuslaki täytäntöön. Sen on laadittava yhdistelmäliikennestrategia.-  Kosovon on parannettava edelleen tietoon perustuvaa liikenneinfrastruktuurin hoitoa perustana liikenneinfrastruktuurin huolto- ja kunnostustöille. Kosovon on huolehdittava, että lupalainsäädäntö on sopusoinnussa EU:n lainsäädännön kanssa, ja toteutettava toimia, joilla houkutellaan sijoittajia rahoittamaan suuria ja strategisesti tärkeitä infrastruktuurihankkeita, myös julkisen ja yksityisen sektorin kumppanuutena.s-  Kosovon on varmistettava, että rautatiesektorin kehittäminen on talouskehitysstrategian mukaista.-  Kosovon on varmistettava, että Pristinan lentokentän turvallisuustaso on riittävä ja että sen johto on asianmukainen ja vastuuvelvollinen.-  Kosovon on tarkistettava ja parannettava ajokorttijärjestelmäänsä ja ajoneuvojen katsastusjärjestelmäänsä.Energia-  Kosovon on varmistettava sähkölaitoksen elinkelpoisuus ja pysyvä toimintakyky mm. lisäämällä huomattavasti tulojen keräämistä ja edistämällä hyvää hallintotapaa.-  Kosovon on jatkettava energiayhteisön perustamissopimuksen puitteissa tehtyjen sitoumusten täytäntöönpanoa. Kosovon on jatkettava sähköntuotantoa ja -toimituksia koskevan Kosovo C -hankkeen valmistelua noudattaen kaikilta osin EU:n säännöstöä, kuten energiayhteisön perustamissopimuksessa määrätään.Tietoyhteiskunta ja tiedotusvälineet-  Kosovon on vahvistettava sähköisen viestinnän verkkoja ja palveluja koskeva politiikka, jolla pyritään tehostamaan markkinoiden täydellistä vapauttamista ja vakaan, avoimen ja kilpailullisen toimintaympäristön luomista, ja aloitettava sen täytäntöönpano ulkomaisten investointien houkuttelemiseksi ja palvelun laadun parantamiseksi.-  Kosovon on lujitettava sääntelyviranomaisen hallinnollisia valmiuksia, vahvistettava sen asemaa ja varmistettava sen toiminnallinen ja taloudellinen riippumattomuus.-  Kosovon on varmistettava julkisen palvelun yleisradioyhtiön RTK:n, riippumattoman tiedotusvälinelautakunnan ja tiedotusvälinerahaston vakaa ja kestävä rahoitus.Varainhoidon valvonta-  Kosovon on jatkettava työtä, jolla pyritään panemaan täytäntöön keskipitkän aikavälin ensisijaisten tavoitteiden perustana olevat julkisen varainhoidon sisäistä valvontaa koskeva strategia ja siihen liittyvät lait.Tilastot-  Kosovon on vahvistettava tilastoviraston hallinnollisia valmiuksia ja parannettava sen toiminnallista ja taloudellista riippumattomuutta. Kosovon on huolehdittava tilastojen luotettavuudesta ja siitä, että kyselyihin vastaajat toimittavat tilastovirastolle korkealaatuista tietoa määräajassa ja veloituksetta.-  Kosovon on jatkettava taloustilastojen kehittämistä ja nopeutettava sosiaalitilastojen kehittämistä.Oikeus, vapaus ja turvallisuusViisumi-, rajavalvonta-, turvapaikka- ja maahanmuuttokysymykset-  Kosovon on tehostettava henkilöihin kohdistuvia rajatarkastuksia ja lisättävä poliisin rajavalvontaosaston toiminnan tehokkuutta ja läpinäkyvyyttä.-  Kosovon on vahvistettava yhteistyötä rajavalvontaviranomaisten välillä ja naapurimaiden kanssa.-  Kosovon on järjestettävä turvapaikanhakijoiden majoitus ja vastaanotto.-  Kosovon on annettava eurooppalaisten normien mukainen maahanmuuttolaki. Kosovon on laadittava maahanmuuttostrategia ja -toimintasuunnitelma, joissa pureudutaan erityisesti takaisinottoon ja ulkomailta palaavien uudelleenkotoutukseen.Rahanpesu-  Kosovon on lisättävä valmiuksia talousrikostutkintayksikössä, joka kuuluu Kosovon poliisin organisaatiossa järjestäytyneen rikollisuuden torjuntaan keskittyvän osaston alaisuuteen, koulutettava erikoistuneita syyttäjiä ja tuomareita ja järkeistettävä rahanpesun torjuntaan osallistuvien tahojen toimivaltuuksia.Huumausaineet-  Kosovon on laadittava huumeidentorjuntastrategia ja toimintasuunnitelma sen toteuttamiseksi sekä edelleen vahvistettava paikallisia valmiuksia huumeidentutkinnassa.Poliisitoimi-  Kosovon on annettava uusi poliisilaki.-  Kosovon on parannettava rikostutkinnan tehokkuutta, annettava ja pantava täytäntöön Kosovon poliisivoimat perustava lainsäädäntö ja vahvistettava poliisin tutkintavalmiuksia ja sisäisen valvonnan valmiuksia sekä vahvistettava poliisin johtoa.-  Kosovon on hyväksyttävä ja toteutettava strategia rikosten vähentämiseksi ja laadittava strategia aseiden keräämiseksi, saatettava päätökseen pienaseita koskeva lainsäädäntö ja pantava se täytäntöön.-  Kosovon on laadittava strategia järjestäytyneen rikollisuuden ja terrorismin torjumiseksi.-  Kosovon on saatava valmiiksi järjestäytynyttä rikollisuutta koskeva lainsäädäntö.-  Kosovon on edelleen vahvistettava Kosovon poliisivoimien sisällä toimivan järjestäytynyttä rikollisuutta käsittelevän osaston paikallisia valmiuksia. Kosovon on pantava täytäntöön ihmiskaupan torjumista koskeva toimintasuunnitelma.Henkilötietojen suoja-  Kosovon on valmisteltava ja pantava täytäntöön kattava henkilötietosuojalaki, joka vastaa yhteisön säännöstöä ja erityisesti tietosuojadirektiiviä (95/46/EY) ja perustettava riippumaton tietosuojaviranomainen, jolla on riittävät valtuudet ja riittävät taloudelliset ja henkilöresurssit.Keskipitkän aikavälin ensisijaiset tavoitteetPoliittiset arviointiperusteetDemokratia ja oikeusvaltioperiaateJulkishallinto-  Kosovon on jatkettava kestävää julkishallinnon uudistamista ottaen huomioon talousarvion asettamat rajoitukset. Kosovon on parannettava paikallishallinnon valmiuksia tarjota palveluja asiakkailleen yhdenvertaisesti ja tehokkaasti.Oikeuslaitos-  Kosovon on määriteltävä ja vahvistettava kaikkien väestöryhmien oikeuksia ja etuja kunnioittava lainsäädäntö, joka perustuu kaikkiin tällä hetkellä Kosovossa sovellettaviin oikeuslähteisiin.-  Kosovon on lujitettava oikeuslaitoksen ja kaikkien lainvalvontaviranomaisten hallinnollisia valmiuksia, koordinointia ja tehokkuutta. Kosovon on huolehdittava kattavan oikeusapujärjestelmän toimintakyvystä. Kosovon on luotava vaihtoehtoinen riitojenratkaisumekanismi.-  Kosovon on parannettava vankeinhoitojärjestelmää kiinnittäen erityistä huomiota turvallisuuteen, valvontaan, hallintoon, ammatilliseen koulutukseen ja yhteiskuntaan sopeuttamista koskeviin järjestelmiin sekä laitosten kuntoon.Korruption torjunta-  Kosovon on laadittava alakohtaisia korruption torjunnan toimintasuunnitelmia ja lisättävä tietoisuutta korruptio-ongelmasta julkishallinnossa.-  Kosovon on saavutettava konkreettisia tuloksia korruption torjunnassa.Ihmisoikeudet ja vähemmistöjen suojelu-  Kosovon on huolehdittava vähemmistöryhmien selviytymismahdollisuuksista ja siitä, että ne voivat toimia yhteiskunnassa tulematta syrjityiksi, varmistamalla konkreettisin toimenpitein vähemmistöryhmien turvallisuus, liikkumisvapaus ja yhtäläiset mahdollisuudet saada julkisia palveluja.-  Kosovon on pantava sukupuolten välistä tasa-arvoa koskeva laki täytäntöön ja varmistettava naisten tasa-arvokysymysten valtavirtaistaminen kaikissa politiikoissa ja lainsäädännössä.-  Kosovon on luotava yhdennetty politiikka kulttuuriperinnön säilyttämiseksi ja osallistuttava aktiivisesti kulttuuriperintöä koskevan yleisen tietoisuuden ja kunnioituksen lisäämiseen.-  Kosovon on varmistettava, että maa- ja kiinteistörekisterivirasto ja kunnalliset maa- ja kiinteistörekisteritoimistot antavat rekisterinsä kaikilta osin eri väestöryhmien käyttöön avoimesti ja syrjintää harjoittamatta ja että niillä on toimivat vastuuvelvollisuusjärjestelmät.Alueelliset kysymykset ja kansainväliset velvoitteet-  Kosovon on jatkettava, myös lainvalvonnan alalla, alueellisen ja kansainvälisen yhteistyön vahvistamista, mihin sisältyy epäiltyjen ja tuomittujen henkilöiden siirto ja vastavuoroinen oikeusavun antaminen.Taloudelliset arviointiperusteet-  Kosovon on jatkettava omistusoikeuksien ja oikeusvaltion vahvistamista sekä tuomioistuinkäsittelyn vireillepanon helpottamista yritysystävällisen ilmapiirin luomiseksi.-  Kosovon on laadittava julkisessa omistuksessa olevien yritysten yksityistämistä – ja tarvittaessa rakenneuudistusta – koskeva strategia näiden yritysten omistajaohjauksen ja toiminnan tuloksellisuuden vahvistamiseksi ja yrityssektorin tukien vähentämiseksi.-  Kosovon on suunniteltava ja pantava täytäntöön aktiivinen työmarkkinapolitiikka läheisessä yhteistyössä paikallisen elinkeinoelämän kanssa, jotta kysyntä ja tarjonta saataisiin paremmin kohtaamaan työmarkkinoilla, ja lisättävä koulutetun työvoiman osuutta koko työvoimasta.-  Kosovon on toteutettava asianmukaisia toimia koulutuksen määrän lisäämiseksi ja laadun parantamiseksi kaikilla tasoilla.-  Kosovon on lisättävä vientikapasiteettia.Eurooppalaiset normitSisämarkkinatTavaroiden vapaa liikkuvuus-  Kosovon on jatkettava lähentymistä uuden ja yleisen lähestymistavan sekä vanhan lähestymistavan mukaisiin direktiiveihin.-  Kosovon on hyväksyttävä jäljellä olevat eurooppalaiset standardit.-  Kosovon on perustettava markkinavalvontaorganisaatio.Tulli ja verotus-  Kosovon on jatkettava vero- ja tullilainsäädännön lähentämistä EU:n säännöstöön. Kosovon on edelleen lisättävä vero- ja tullihallinnon hallinnollisia valmiuksia lainsäädännön vahvistamiseksi ja korruption, rajat ylittävän rikollisuuden ja veronkierron ehkäisemiseksi.Julkiset hankinnat-  Kosovon on varmistettava, että sopimuksia tekevät viranomaiset ja yksiköt kaikilla tasoilla tosiasiallisesti noudattavat julkisia hankintoja koskevia sääntöjä, myös kehittämällä toimintavälineitä, tarjoamalla koulutusta ja vahvistamalla hallinnollisia valmiuksia.Teollis- ja tekijänoikeudet-  Kosovon on jatkettava immateriaalioikeuksien ja kaupallisten oikeuksien täytäntöönpanon tehostamista keskipitkän aikavälin strategian mukaisesti.Työllisyys-  Kosovon on vahvistettava työsuojeluviranomaisten hallinnollisia valmiuksia.Koulutus ja tutkimus-  Kosovon on vahvistettava koulutussektorin laadunvarmistusmekanismeja.-  Kosovon on jatkettava työtä yhteyksien luomiseksi ammattioppilaitos- ja korkeakoulusektorin ja työmarkkinoiden ja talouselämän tarpeiden välille.-  Kosovon on edistettävä alueellista yhteistyötä korkea-asteen koulutuksessa.-  Kosovon on alettava kehittää tutkimusta edistävää politiikkaa.Alakohtaiset politiikatMaatalous ja kalastus-  Kosovon on kehitettävä politiikkaa ja sääntelykehystä toteuttamiskelpoisen maareformin tukemiseksi ja tuettava maatalousmaan suojelua suunnittelemattomalta yhdyskuntakehitykseltä.-  Kosovon on arvioitava, miten maataloustuotteita elintarvikkeiksi jalostavat laitokset täyttävät EU:n vaatimukset ja valmisteltava ohjelma kyseisten laitosten kohentamiseksi.-  Kosovon on aloitettava toimet kotimaisen kasvintuotannon tehokkaan valvonnan järjestämiseksi varsinkin niiden tuotteiden kohdalla, joihin liittyy EU:n erityisvaatimuksia.-  Kosovon on luotava kestävä metsienhoito-organisaatio, erityisesti torjumaan laittomia hakkuita ja torjumaan metsäpaloja.Ympäristö-  Kosovon on toteutettava toimia kaavoituksen toteutumiseksi.-  Kosovon on lisättävä ympäristö- ja kaavoitusministeriön institutionaalisia valmiuksia ja parannettava koordinointia ympäristökysymyksistä vastaavien hallintoelinten välillä.-  Kosovon on otettava ympäristökysymykset huomioon alakohtaisessa politiikassa, etenkin energia- ja liikennepolitiikassa.Liikennepolitiikka-  Kosovon on toteutettava maantieliikenteen turvallisuutta parantavia toimia.-  Kosovon on tehtävä liikenneinfrastruktuurien huolto- ja kunnostussuunnitelma ja toteutettava se sekä rakennettava uutta infrastruktuuria, tarvittaessa julkisen ja yksityisen sektorin kumppanuusjärjestelyin.-  Kosovon on laadittava ja toteutettava yhdistelmäliikennestrategia.Energia-  Kosovon on kehitettävä lainsäädäntöä ja sääntelykehyksiä, jotta voidaan edistää julkisen ja yksityisen sektorin kumppanuuksia ja yhteissijoituksia energia-alalla investointien edistämistä koskevan tutkimuksen tulosten mukaisesti.-  Kosovon on edelleen parannettava sähkölaitoksen toimintaa ja vietävä se alueellisille sähkömarkkinoille.Tietoyhteiskunta ja tiedotusvälineet-  Kosovon on muokattava sähköisen viestinnän verkkoja ja palveluja koskeva lainsäädäntö sääntelykehyksen mukaiseksi ja pantava se täytäntöön, jotta voidaan luoda avoimempi ja kilpailullisempi toimintaympäristö ja vahvistaa televiestintäalan sääntelyviranomaisen asemaa ja toiminnallista ja taloudellista riippumattomuutta.Varainhoidon valvonta-  Kosovon on valtiovarainministeriön koordinoinnin alaisuudessa kehitettävä ja pantava täytäntöön johdon hajautetun vastuuvelvollisuuden ja toiminnallisesti itsenäisen sisäisen tarkastuksen periaatteet niin, että noudatetaan kansainvälisesti hyväksyttyjä standardeja ja EU:n parhaita käytäntöjä, yhtenäisen lainsäädännön ja asianmukaisten hallinnollisten valmiuksien avulla.-  Kosovon on vahvistettava valtiontalouden tarkastusviraston toimintavalmiuksia sekä taloudellista ja toiminnallista itsenäisyyttä sekä noudatettava sen suosituksia.Tilastot-  Kosovon on lisättävä tilastojärjestelmänsä sisäistä yhteistyötä ja koordinointia, kehitettävä laadunhallintajärjestelmä ja -asiakirja sekä standardoitava menettelyt, joilla tilastoja tuotetaan ja levitetään.Oikeus, vapaus ja turvallisuusViisumi-, rajavalvonta-, turvapaikka- ja maahanmuuttokysymykset-  Kosovon on edelleen lisättävä sisäasiainministeriön rajavalvonta-, turvapaikka- ja maahanmuutto-osaston valmiuksia. Kosovon on edelleen vahvistettava Kosovon poliisivoimien rajapoliisitoimintaa.Järjestäytyneen rikollisuuden ja terrorismin torjunta-  Kosovon on pantava strategia järjestäytyneen rikollisuuden ja terrorismin torjumiseksi täytäntöön ja päivitettävä sitä.-  Kosovon on vahvistettava paikallisia järjestäytyneen rikollisuuden tutkintavalmiuksia.-  Kosovon on vahvistettava lainkäyttövalmiuksia, joilla järjestäytyneeseen rikollisuuteen ja talousrikoksiin liittyviä tapauksia viedään oikeuskäsittelyyn.Huumausaineet-  Kosovon on huolehdittava viranomaisten välisestä ja kansainvälisestä yhteistyöstä, jotta huumekaupan torjunnan tuloksia voidaan huomattavasti parantaa.Henkilötietojen suoja-  Kosovon on pantava henkilötietosuojalaki täytäntöön EU:n säännöstön mukaisesti ja varmistettava lain tehokas seuranta ja noudattaminen.[1] Neuvoston päätös 2007/49/EY Montenegron Eurooppa-kumppanuuden periaatteista, ensisijaisista tavoitteista ja ehdoista (EUVL L 20, 27.1.2007, s. 16).[2] EUVL L 86, 24.3.2004, s. 1, asetus sellaisena kuin se on viimeksi muutettuna asetuksella (EY) N:o 269/2006 (EUVL L 47, 17.2.2006, s. 7).[3] Neuvoston päätös 2006/56/EY, tehty 30 päivänä tammikuuta 2006, Serbia ja Montenegron, mukaan luettuna Kosovo sellaisena kuin se määritellään 10 päivänä kesäkuuta 1999 annetussa Yhdistyneiden Kansakuntien turvallisuusneuvoston päätöslauselmassa 1244, Eurooppa-kumppanuuden periaatteista, ensisijaisista tavoitteista ja ehdoista sekä päätöksen 2004/520/EY kumoamisesta (EUVL L 35, 7.2.2006, s. 32).[4] EUVL L 210, 31.7.2006, s. 82.[5] EYVL L 306, 7.12.2000, s. 1, asetus sellaisena kuin se on viimeksi muutettuna asetuksella (EY) N:o 2112/2005 (EUVL L 344, 27.12.2005, s. 23).